Arrival (ABBA)

Arrival je štvrtým štúdiový album švédskeho popového kvarteta ABBA. Jeho originálnu verziu prvýkrát vydalo švédske hudobné vydavateľstvo Polar Records dňa 11. októbra 1976. Nahrávanie albumu začalo v auguste 1975 a skončilo v septembri 1976. Nahrávalo sa v štúdiách Metronome a Glen, v Štokholme. Na albume sú nahrávky troch z najväčších hitov skupiny: „Dancing Queen“, „Money, Money, Money“ a „Knowing Me, Knowing You“. Singel „Fernando“, ktorý vyšiel krátko pred týmto albumom sa medzi nahrávkami pôvodnej edície Arrival nenachádza, bol pridaný na verzie albumu, ktoré vyšli v Južnej Afrike, Austrálii a na Novom Zélande. Album Arrival sa stal najlepšie predávaným albumom Spojeného kráľovstva pre rok 1977 a americká asociácia RIAA mu udelila zlatý certfikát.

Prvýkrát album Arrival vyšiel na CD nosiči v roku 1984. V roku 1997 prvýkrát vyšla jeho digitálne upravená remastrovaná verzia, neskôr vyšli remastrované verzie v roku 2001, v roku 2005 ako súčasť box setu The Complete Studio Recordings a v roku 2006 ako špeciálna edícia deluxe.

 Výroba albumu 
Pri začiatku nahrávania tohto štvrtého v auguste roku 1975 sa skupina ABBA stávala už celkom známou a úspešnou na celom svete. Albumom Arrival ale dosiahli úspechy, ktoré ich radili medzi superhviezdy hudobného priemyslu a nasledujúcimi aktivitami tento stav udržali až do konca dekády. Prvá nahrávka s ktorú začali produkovať 4. augusta mala názov „Boogaloo“. Ich inšpiráciou pre tento nový projekt bola narastajúca popularita disco hudby, napríklad tej, ktorú je možné počuť v skladbe „Rock Your Baby“ od Georga McCraeho. S prerobeným textom sa z pracovnej verzie „Boogaloo“ stala skladba jedným z ich najväčších hitov ktorý teraz svet pozná ako „Dancing Queen“.

V tomto čase nahrala ABBA aj jednu pieseň, ktorú chcela pôvodne Anni-Frid Lyngstadová mať na svojom sólovom albume. Mala názov Fernando a ako singel sa stala do tej doby jednou z ich najúspešnejších. Bola na vrchole hitparád viacerých krajín sveta a len v Austrálii bola jednotkou celých 14 týždňov. Veľký úspech dosiahla skupina ABBA aj svojou prvou oficiálnou kompiláciou, Greatest Hits, ktorá sa stala v Spojenom kráľovstve najpredávanejším albumom roka 1976. 

V prostred všetkých promo akcií, ktoré v tom čase mali sa skupina ABBA rozhodla, že sa koncom roka vráti do nahrávacieho štúdia. Ďalší song, ktorý nahrali bol „Knowing Me, Knowing You“, ktorý sa tiež stal celosvetovo populárnym hitom. Člen skupiny a autor,  Benny Andersson, sa o nej vyjadruje ako o jednej z piatich najlepších nahrávok, aké skupina vyrobila. Do konca apríla vyprodukovali ďalšie dve: „That's Me“ a „Why Did It Have to Be Me“. Druhá z nich bola následne prerobená pod názvom „Happy Hawaii“, aby sa nakoniec vrátila s kompletne vynoveným textom k predošlému pomenovaniu. Podobne to bolo aj s nahrávkou ktorá sa na začiatku volala „Money Money Money“, potom z nej bola „Gypsy Girl“, no nakoniec sa k pôvodnému názvu vrátila a ako singel bola niekoľko mesiacov absolútnym hitom albumu. 

V júni bola skupina v švédskej televízii, kde sa nakrúcal ich televízny špeciál ABBA-dabba-dooo!!. V tom istom čase vznikla aj úvodná nahrávka albumu Arrival, pieseň „When I Kissed the Teacher“. Koncom júla nahrali ďalšie dve skladby: „Tiger“ a „Dum Dum Diddle“.The Guardian - Benny and Bjorn interview Po nich nasledovala „My Love My Life“, príležitosť pre Agnethu prejaviť sa ako sólová speváčka. Táto nahrávka s pracovným názvom „Monsieur Monsieur“ má svoje inšpirácie v skladbe „I'm Not In Love“ od kapely 10cc. V tej istej dobe boli dokončené aj piesne „Why Did It Have to Be Me“, ako aj budúci medzinárodný singel, „Dancing Queen“.

Poslednou skladbou, ktorá bola na album nahrávaná bola inštrumentálka, ktorú sólovo pod titulom „Ode to Dalecarlia“ nahral Anderson. Názov nahrávky bolo čoskoro zmenený na „Arrival“ a jej titul bol pridelený celému budúcemu albumu. V septembri roku 1976 sa práce na albume končili zároveň s tým, ako jeho singel „Dancing Queen“ dobýjal vrcholy svetových hitparád.

Obal albumu, ktorý vyšiel 11. októbra 1976, bol nafotený pritom ako si skupina severozápadne od Štokholmu na letisku Barkarby zapózovala pri helikoptére (Bell 47). Názov kvarteta na obale bol prvýkrát koncipovaný do loga, v ktorom boli písmená „B“ v strede k sebe zrkadlovo obrátené do štylizovaného tvaru „35px“.

 Odozvy kritiky 
V dobovej recenzii pre časopis Rolling Stone, hudobný kritik Ken Tucker komentoval album ako „typický komerčný hudobný ťahák, ktorý sa snaží očarovať svojou modalitou a bez textového významu ťahať pozornosť publika na Fridu s Agnethou. V prípade ich prejavu nejde o emócie, či vyjadrenia myšlienky, ale o ich osobnú zvukovú prenikavosť a pôvab interpretov“. Robert Christgau z voľne dostupného časopisu The Village Voice dal albumu hodnotenie „C“, a označil ho ako „čistý záznam profesionality bez inšpirácie“.

V poznámkach pre reedíciu albumu v roku 2001 vydavateľstvom Universal Records, ho redaktor Bruce Eder z Allmusic ohodnotil štyrmi a pol hviezdičkami. Oznámil, že považuje jeho hudobný materiál za „brilantný“. Dával komplimenty na upgradovaný zvuk reedície ako aj na dramatičnosť, ktorou kapela maximizovala efekt jeho obsahu. Ich hudba má surovú silu, ktorú jej odporcovia obvykle prehliadajú, ale v novej edícii je nemožné ju prehliadať. V edícii The New Rolling Stone Album Guide z roku 2004, hudobný žurnalista Arion Berger dal albumu Arrival štyri z piatich hviezd a doporučil publiku jeho vydanie od vydavateľstva Universal.  

Album sa stal hlavným predajným artiklom svetových hudobných trhov. V roku 1977 bol najpredávanejším napríklad v Spojenom kráľovstve a Západnom Nemecku. Sú na ňom tri z najväčších hitov skupiny ABBA: „Dancing Queen“, „Money Money Money“ a „Knowing Me Knowing You“ a v niektorých teritóriách aj štvrtý hit, „Fernando“. Singel „That's Me“ vyšiel iba v Japonsku.

 Zoznam skladieb 
Všetky piesne napísali a zložili Benny Andersson & Björn Ulvaeus, okrem nižšie uvedených výnimiek.
Strana A
„When I Kissed the Teacher“ - 3:00
„Dancing Queen“ (Andersson, Stig Anderson, Ulvaeus) - 3:50
„My Love, My Life“ (Andersson, Anderson, Ulvaeus) - 3:52
„Dum Dum Diddle“ - 2:50
„Knowing Me, Knowing You“ (Andersson, Anderson, Ulvaeus) - 4:02
Strana B	
 „Money, Money, Money“ - 3:05
„That's Me“ (Andersson, Anderson, Ulvaeus) - 3:15
„Why Did It Have to Be Me?“ - 3:20
„Tiger“ - 2:55
„Arrival“ - 3:00
Nahrávka „Fernando“ sa na originálnej juhoafrickej, austrálskej a novozélandskej verzii nachádzala za „Why Did It Have to Be Me?“ a pred skladbou „Tiger“.

 Magnetofónová kazeta 
Poradie skladieb na magnetofónovej nahrávke albumu bolo nasledovné:
Strana A
„When I Kissed the Teacher“ 
„Dancing Queen“ 
„Dum Dum Diddle“ 
„My Love, My Life“ 
„Tiger“ 
Strana B
 „Money, Money, Money“ 
„That's Me“ 
„Why Did It Have to Be Me?“ 
„Knowing Me, Knowing You“ 
„Arrival“

 Bonusy reedícií 
 Bonusy edície z roku 1997
 „Fernando“  (Andersson, Ulvaeus) – 4:12
 Bonusy edície z roku 2001
 „Happy Hawaii“  (Andersson, Anderson, Ulvaeus) – 4:25
Bonusy edície z roku 2005 (časť box setu The Complete Studio Recordings)
 „Fernando“  (Andersson, Ulvaeus) – 4:12
 „Happy Hawaii“  (Andersson, Anderson, Ulvaeus) – 4:25
 „La reina del baile“  (Spanish version of "Dancing Queen") (Andersson, Anderson, Ulvaeus, Buddy McCluskey, Mary McCluskey) – 4:03
 „Conociéndome, conociéndote“  (Spanish version of "Knowing Me, Knowing You") (Andersson, Anderson, Ulvaeus, McCluskey, McCluskey) – 4:04
 „Fernando (Spanish version)“  (Andersson, Ulvaeus, McCluskey, McCluskey) – 4:17
Bonusy edície deluxe z roku 2006
 „Fernando“  (Andersson, Ulvaeus) – 4:12
 „Happy Hawaii“  (Andersson, Anderson, Ulvaeus) – 4:25
 „La reina del baile“  (Spanish version of "Dancing Queen") (Andersson, Anderson, Ulvaeus, Buddy McCluskey, Mary McCluskey) – 4:03
 „Conociéndome, conociéndote“  (Spanish version of "Knowing Me, Knowing You") (Andersson, Anderson, Ulvaeus, McCluskey, McCluskey) – 4:04
 „Fernando (Frida's Swedish solo version)“  - 4:14
V tejto verzii bolo aj bonusové DVD s nasledujúcimi klipmi:
ABBA-DABBA-DOOO!! (televízny špeciál - 1hod)
"Knowing Me, Knowing You" (videoklip)
"When I Kissed the Teacher" (videoklip)
"Dum Dum Diddle" (live performance at television studios of Sveriges Radio)
"My Love, My Life" (videoklip iba s Agnethou)
"Money, Money, Money" (playback performance at television studios of Sveriges Radio)
"Dancing Queen" (videoklip)
"Tiger" (videoklip)
"Why Did It Have to Be Me" (live performance at television studios of Sveriges Radio)
"Dancing Queen" (Musikladen, Radio Bremen)
"Fernando" (Top of the Pops, BBC), an alternate version with live vocals over prerrecorded sound
"Happy Hawaii" (Cartoon, Fremantle Media)
"Dancing Queen" Recording Sessions (Mr. Trendsetter, SVT), includes every bit available of the recording sessions with the "lost verse" of the song.
ABBA in London, November 1976 (Young Nation, BBC)
ABBA's 1976 Success – News Report (Rapport, SVT)
Arrival Television Commercial I (UK)
Arrival Television Commercial II (UK)
International Sleeve Gallery

 Výroba albumu 
 ABBA
 Benny Andersson – syntetizátor, klavír, akordeón, zvonky, klávesy, marimba, spev
 Agnetha Fältskogová – spev
 Anni-Frid Lyngstadová – spev
 Björn Ulvaeus – akustická gitara, elektrická gitara, spev
 Ďalší hudobníci
 Ola Brunkert – bicie nástroje, sláčiky
 Lars Carlsson – saxofón
 Anders Dahl – sláčiky
 Malando Gassama – perkusie
 Anders Glenmark – elektrická gitara
 Rutger Gunnarsson – basová gitara
 Roger Palm – sláčiky, bicie nástroje
 Janne Schaffer – elektrická gitara
 Lasse Wellander – akustická gitara, elektrická gitara
 Produkcia
 Benny Andersson; Björn Ulvaeus – producenti
 Michael B. Tretow – technik
 Benny Andersson; Björn Ulvaeus; Sven-Olof Walldoff – aranžmány
 Rutger Gunnarsson – aranžmány sláčikov
 Ola Lager; Rune Söderqvist – dizajn obalu
 Ola Lager – fotografie
 Jon Astley; Tim Young; Michael B. Tretow – remastering - 1997
 Jon Astley; Michael B. Tretow – remastering – 2001
 Henrik Jonsson – remastering – box set The Complete Studio Recordings

 Referencie 

Kategória:Albumy skupiny ABBA
Kategória:Hudobné albumy z 1976